**KUTSESTANDARD**

**Puhastustööde juht, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Puhastustööde juht, tase 5 | 5 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Puhastustööde juhi tööks on korraldada objektide heakorratöid nõutaval tasemel. Tema tööülesannete hulka kuulub heakorratööde (sise- ja välikoristus) planeerimine, korraldamine, eelarve juhtimine, töö kvaliteedi hindamine, puhastusteenindajate juhendamine, klientidega suhtlemine ning info vahetamine. Ta kavandab asjakohaseid muudatusi ja korraldab nende ellu viimist, leiab otstarbekad tehnoloogiad lähtuvalt olukorrast, oskab ise koristada ja teisi juhendada ning vastutab kvaliteetse töötulemuse eest.  Ta juhib meeskonda ja vastutab meeskonna töö eest.  Sageli tuleb töötada väljaspool tavatööaega, liikuda objektide vahel ning suhelda erinevate inimestega.  Töös kasutatakse heakorratööde tarvikuid, masinaid, abi- ja kaitsevahendeid, info- ja kommunikatsioonivahendeid. |
| Ettepanekud/kommentaarid: |
| **A.2 Tööosad** |
| A.2.1 Hoolduskoristus  A.2.2 Suurpuhastus  A.2.3 Juhendamine  A.2.4 Koristustööde juhtimine |
| **A.3 Kutsealane ettevalmistus** |
| Puhastustööde juhi kutse eeldab erialast töökogemust juhtival kohal puhastustööde valdkonnas. Puhastustööde juhiks saab õppida kutseõppeasutuses, kursustel ja töökohal. |
| Ettepanekud/kommentaarid: |
| **A.4 Enamlevinud ametinimetused** |
| Puhastustööde juht, töödejuhataja, objektijuht, meister, perenaine. |
| Ettepanekud/kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
| Kasvav tähtsus on erinevate digitehnoloogiate ja koristusmasinate kasutamisel. |
| Ettepanekud/kommentaarid: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Kutse taotlemisel tuleb tõendada üldoskused ja kõik kompetentsid. |

|  |
| --- |
| **B.2. Puhastööde juht, tase 5****üldoskused** |
| Tegevusnäitajad:   1. suhtleb ja käitub lähtuvalt heast tavast ja kutse-eetikast (Lisa 1) 2. teab valdkonna standardeid, hoiab ennast kursis valdkonna arengutega; 3. lähtub konfidentsiaalsuse põhimõtetest; 4. järgib ettevõttes kehtivaid reegleid; 5. jälgib töötervishoiu, tööohutus- ja hügieeninõuete täitmist meeskonnas (s.h kasutab nõuetekohaseid isikukaitsevahendeid); 6. töötab ergonoomiliselt ja keskkonda säästvalt; 7. töötab ja tegutseb aseptiliselt; 8. juhindub oma töös kokkulepitud puhtusastmest ja võimalikest muudest tingimustest, vajadusel täpsustab tingimusi; 9. suhtub heaperemehelikult kliendi ja tööandja varasse; 10. valdab eesti keelt tasemel B2; väljendab ennast korrektselt, kasutab korrektset erialast sõnavara (Lisa 2); 11. juhib ja vastutab meeskonnatöö eest; 12. kasutab infotehnoloogilisi vahendeid vastavalt digioskuste enesehindamise skaala (Lisa 3) algtasemel kasutaja tasemele. |
| Ettepanekud/kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Hoolduskoristus** | **EKR tase 5** |
| Tegevusnäitajad:   1. analüüsib ja määrab koristustööde vajaduse ja järjekorra, võttes arvesse mustusastet, soovitud puhtusastet ja lepingutingimusi; 2. koostab koristusplaani, määrates koristustööde sageduse ja puhastusmeetodid, desinfitseerimise, suurpuhastuse ja/või eripuhastustööde vajaduse; 3. valib koristustarvikud ja -masinad ning valmistab need tööks ette, sh niisutab koristustekstiilid vastavalt mustusastmele ja pinnakattematerjalile; 4. valib sobiva koristusaine s.h desinfitseeriva aine ja määrab annuse arvestades muuhulgas mustuse liiki, pinnakattematerjali ning järgides toote- ja ohutuskaarti; 5. puhastab mööbli, esemed, seinad, laed ja põrandad mustusest, kasutades sobivaid koristusmeetodeid, -tarvikuid, -aineid ja /või -masinaid; oskab kasutada kasutusjuhendeid. 6. korraldab kasutatud koristustarvikute ja/või -masinate puhastamist ja korrastamist; juhendab teisi töötajaid; 7. desinfitseerib vajadusel puhastatud pinnad, kasutades desinfitseerivat ainet vastavalt toote- ja ohutuskaardi nõuetele; korraldab desinfitseerimise tulemuse seire. | |
| Ettepanekud/kommentaarid: | |
| **B.3.2 Suurpuhastus** | **EKR tase 5** |
| Tegevusnäitajad:   1. analüüsib ja määrab suurpuhastuse vajaduse ja järjekorra, võttes arvesse mustusastet, soovitud puhtusastet ja lepingutingimusi; 2. koostab suurpuhastuse plaani, määrates koristustööde sageduse ja puhastusmeetodid, desinfitseerimise, hoolduskoristuse ja/või eripuhastustööd; 3. valib koristustarvikud ja -masinad ning valmistab need tööks ette, sh niisutab koristustekstiilid vastavalt mustusastmele ja pinnakattematerjalile; 4. valib sobiva koristusaine s.h desinfitseeriva aine ja määrab annuse arvestades muuhulgas mustuse liiki, pinnakattematerjali ning järgides toote- ja ohutuskaarti; 5. puhastab mööbli, esemed, seinad, laed ja põrandad raskesti eemaldatavast ja/või aja jooksul kogunenud mustusest, kasutades mustusele ja pinnakattele sobivaid koristusmeetodeid, -tarvikuid, -aineid ja /või -masinaid; korraldab ja juhendab mööbli ja esemete puhastamist raskesti eemaldatavast mustusest ja/või aja jooksul kogunenud mustusest; 6. desinfitseerib puhastatud pinnad, kasutades desinfitseerivat ainet vastavalt toote- ja ohutuskaardi nõuetele; korraldab desinfitseerimise tulemuse seire. | |
| Ettepanekud/kommentaarid: | |
| **B.3.3 Juhendamine** | **EKR tase 5** |
| Tegevusnäitajad:   1. korraldab juhendamise, sh koostab tegevuskava, lähtudes töö eesmärgist, juhendatava võimetest ja olemasolevatest oskustest; 2. juhendab ja nõustab kolleege, pakub tuge tekkinud probleemide ja küsimuste lahendamisel; aitab tõsta juhendatava töö kvaliteeti, õpetades õigeid töövõtteid, andes soovitusi tööga paremaks toimetulekuks; 3. jälgib juhendatava töö kvaliteeti ja kehtestatud nõuetest kinnipidamist, analüüsib ja hindab koos juhendatavaga tema toimetulekut tööülesannetega ja suhtumist töösse; 4. annab juhendatavale selgesõnaliselt ja õigeaegselt tagasisidet tema tegevuse kohta, märkab edusamme ja tunnustab. | |
| Ettepanekud/kommentaarid: | |
| **B.3.4 Koristustööde juhtimine** | **EKR tase 5** |
| Tegevusnäitajad:   1. selgitab välja sise- ja/või väliskoristuse tööjõuvajaduse vastavalt eeldatavale töömahule ning komplekteerib meeskonna; selgitab välja objekti koristamiseks vajalikud ained, tarvikud ja masinad, tagab nende olemasolu objektil; koostab objekti dokumentatsiooni; 2. koostab objekti heakorratööde eelarve, arvestades sise- ja/või välikoristuse tööde mahtu, sagedust, tööjõukulu ning vajaminevaid masinaid, tarvikuid ja aineid; 3. koostab töögraafikuid, arvestades tööde mahtu; planeerib koristustööd, arvestades objekti(de) suurust, eripära ja nõudeid; koostab tööjuhendid erinevat tüüpi ruumide koristamiseks; tagab tööks sobivate isikukaitsevahendite, riiete ja jalatsite olemasolu ja kasutamise; 4. hindab heakorrateenuse kvaliteeti vastavalt teeninduslepingus kirjeldatule ja vajadusel viib ellu muudatusi; analüüsib töö efektiivsust ja ressursside kasutamise optimaalsust; annab asjakohast tagasisidet tööprotsessi ja tulemuste kohta ning vajadusel teeb ettepanekuid töökorralduse parandamiseks. 5. selgitab välja töötajate koolitusvajaduse, planeerib ja korraldab koolitusi; 6. loob kliendiga kontakti ja kogub tagasisidet teenuse kohta; analüüsib kliendilt saadud tagasisidet ja vajadusel lahendab teenusega seotud probleeme; hoiab pidevat positiivset kontakti kliendiga. | |
| Ettepanekud/kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Helge Alt, Puhastusekspert OÜ  Thea Sims, Orkla Eesti AS  Maire Raidvere, Järvamaa haigla  Rita Vaher, Järvamaa Kutsehariduskeskus  Annela Tiitson, Arkaadia Puhastuse OÜ  Kai Rehe, Võrumaa Kutsehariduskeskus  Tiina Vinkmann, SOL Baltics OÜ |
| 1. Kutsestandardi kinnitaja | Teeninduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Cleaning manager, level 5  Soome keeles Siivoustyön johtaja  Vene keeles руководитель уборочных работ 5 уровня | |
| **C.3 Lisad** | |
| Lisa 1Kutse-eetika  Lisa 2 [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 3 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |
| Ettepanekud/kommentaarid: | |